

**ГIАЛГIАЙ РЕСПУБЛИКА**

**ЗАКОН**

**«ГIалгIай Республика паччахьалкхен даржашка а паччахьалкхен граждански служба даржашка а хиннача наха луча социальни гарантейх» долча ГIалгIай Республика Закона**

**хувцамаш юкъедахьара хьакъехьа**

**ТIаийцад**

**ГIалгIай Республика**

**Халкъа Гуллама 2016 шера 15 декабре**

**Статья 1**

«ГIалгIай Республика паччахьалкхен даржашка а паччахьалкхен граждански служба даржашка а хиннача наха луча а социальни гарантех» долча2000 шера 29 февралерча №2-РЗ йолча ГIалгIай Республика Закона (газет «ГIалгIайче», 2000, 15 марте, 2002, 25 июле; 2005, 2 апреле, 9 августе; 2006, 4 марте, 4 мае; 2007, 19 мае; 2010, 13 ноябре; 2011, 6 октябре; 2012, 15 мае; 2014, 17 апреле) юкъехьо 1обелгалдаь хувцамаш:

1. **3 статье:**

хьалхарча абзаце дешаш: «цхьан шерал кIезигах доацаш» хувца дешашца «пхе шерал кIезигах доацаш»;

шоаллагIча абзаце дешаш «цхьан шерагара кхаь шерага кхаччалца - 55 процент, кхаь шерал совгIа - 75 процент»;

**2)** 4 статьяй хьалхарча абзаце дешаш «15 шерал кIезигах доацаш» хувца дешашца «шерашка къахьегарах пенси хьожаде, укх Закона 10 тIатохарца нийса аргIа йолча шера белгалду»;

**3)** 6 статьяй хьалхарча абзаце хьалхарча предложене дешаш «15 шерал кIезигах доацаш» хувца дешашца «шерашка къахьегарах пенси хьожаде укх Закона 10 тIатохарца нийса аргIа йолча шера белгалду,»; шоллагIча предложене дешаш «15 шерал совгIа» хувца дешашца «белгалъяьча стажал совнагIа»;

**4)** тIатохар де ер чулоацам болча 10 тIатохарца:

«

ГIалгIай Республика паччахьалкхен даржашка а паччахьалкхен граждански служба даржашка а хиннача наха луча социальни гарантейх» долча ГIалгIай Республика Закона

10 ТIатохар

**Къахьегара шерех пенси хьожаде пенси хьожаде паччахьалкхен граждански служба, муниципальни служба стаж**

|  |  |
| --- | --- |
| Къахьегара шерех пенси хьожадаь шу | Къахьегара шерех пенси аргIа йолча шера хьожадара стаж |
| 2017 | 15 шуи 6 бутти |
| 2018 | 16 шу |
| 2019 | 16 шуи 6 бутти |
| 2020 | 17 шу |
| 2021 | 17 шуи 6 бутти |
| 2022 | 18 шу |
| 2023 | 18 шуи 6 бутти |
| 2024 | 19 шу |
| 2025 | 19 шуи 6 бутти |
| 2026 шу а тIадоагIа шераш | 20 шу |

».

**Статья 2**

1. Ер Закон низаца чIоагIденна болх бе долалу 2017 шера 1 январе денз.

2. Ше йолча йита шерех къахьегарах ГIалгIай Республика паччахьалкхен граждански службе хиннача цигара 2017 шера 1 январе хилале мукъабовлийтача а наха пенсе баха йола бокъонаш, ГIалгIай Республика паччахьалкхен граждански службе 2017 шера 1 январага къахьегаш болча а 2017 шера 1 январага паччахьалкхен граждански службе къахьегарах пенси хьожаде белгалъяь стаж 20 шерал кIезигах йоацача а наха, 2017 шера 1 январага ГIалгIай Республика паччахьалкхен граждански службе хилар д1ахо хьоча, белгалъяь стаж 15 шерал кIезигах йоацача, 2017 шера 1 январага къоаналла (заIап хиларах), «Страховой пенсейх» долча 2013 шера 28 декабрерча №400-ФЗ йолча Федеральни законаца нийса страховой пенси эца бокъо кхаьчача а наха.

**ГIалгIай Республика**

**Мехкда Евкуров Ю.Б.**

**г. Магас**

**2016 шера «\_\_\_\_\_»\_\_\_\_\_\_\_\_\_\_\_**

**№\_\_\_\_\_\_**